बान ने कहा कि उन्होंने भारत में सीखी कूटनीति  
संयुक्त राष्ट्र महासचिव बान की मून ने कहा कि उन्होंने कूटनीति  भारत में सीखी जहां करीब चार दशक पहले उनकी पहली नियुक्ति हुई थी।
संयुक्त राष्ट्र महासचिव बान की मून ने कहा कि उन्होंने कूटनीति  भारत में सीखी जहां करीब चार दशक पहले उनकी पहली नियुक्ति हुई थी। बान ने यहां संयुक्त राष्ट्र मुख्यालय में भारतीय शास्त्रीय संगीत कार्यक्रम में एकत्रित लोगों से बातचीत करते हुए कहा, वही जगह थी जहां मैंने यह हर तरह की कूटनीति सीखी। वहीं मैंने भारतीय संगीत का आनंद लिया।  कार्यक्रम में प्रख्यात सितारवादक एल सुब्रमण्यम ने प्रस्तुति दी।  संयुक्त राष्ट्र महासचिव बनने से पहले बान दक्षिण कोरिया के विदेश मंत्रालय में राजनयिक थे। भारत ने संकेत दिया है कि वह दूसरी बार महासचिव पद के लिए बान का समर्थन करेगा। कार्यक्रम शुरू होने से पहले संयुक्त राष्ट्र में भारत के राजदूत हरदीप सिंह पुरी ने कहा कि संगीत की भाषा सार्वभौमिक है जिसकी व्याख्या की जरूरत नहीं होती।